Hok-kiàn-séng

Hok-kiàn-séng(hàn-jī: 福建省), kán-chhengBân(閩), sīTiong-koktang-lâm iân-hái ê chi̍t ê séng. Séng-hōe siat tīHok-chiu. Tang-sai tn̂g-tō͘ tāi-iok 480 kong-lí, lâm-pak 530 kong-lí, thó͘-tē 12.4-bān pêng-hong kong-lí. Tang-pak-pêng chhamChiat-kang-séngsio-óa, sai-pêng kap sai-pak chhamKang-sai-séngsio-óa, sai-lâm-pêng sīKńg-tang-séng. Tang-pêng sīTâi-oân Hái-kiap, tùi-hōaⁿ sīTâi-oân. Hok-kiàn ē-kha pun chò 1 êhù-séng-kip-chhī, 8 êtē-kip-chhīkap 1 êsi̍t-giām-khu.
Hok-kiàn ê tē-lí te̍k-tiám sī óa-soaⁿ koh óa-hái. Hok-kiàn ū chē-chē lia̍p soaⁿ, choân-séng soaⁿ-tē kap soaⁿ-lūn biān-chek chiàm choân-séng thó͘-tē ê 90%. Hok-kiàn choân-séng ū 62.96% sī chhiū-nâ, sī Tiong-kok kok-lāi tē-it. Hok-kiàn ê hái-hōaⁿ-osàⁿ tn̂g-tō͘ sī Tiong-kok kok-lāi tē-jī, hái-hōaⁿ oan-oat, koh ū chē-chē tó-sū. Jī-chhiáⁿ, in-ūi Hok-kiàn ūi-tī Tang-hái kap Lâm-hái ê kau-thong iàu-chhiong, tī le̍k-sú siōng sīHái-siōng Si-tiû chi Lō͘kapTēⁿ Hô hā Se-iûⁿê khí-tiám, mā sī hái-siōng seng-lí óng-lâi ê chi̍p-sàn-tē; chham Tiong-kok ê kî-thaⁿ só͘-chāi bô-kāng, Hok-kiàn iân-hái êBân-lângtē-khu sī hái-iûⁿ bûn-bêng, ah lāi-lio̍k êKheh-lângtē-khu sī lông-gia̍p bûn-bêng.
Hok-kiàn ê keng-chèpâi Tiong-kok kok-lāi tē-10; sī Tiong-kok keng-chè hoat-tián liáu siāng kín ê séng-hūn chi it. 2014 nî 12 goe̍h 12, Kok-bū-īⁿ koat-tēng beh siat-li̍pTiong-kok (Hok-kiàn) Chū-iû Bō͘-e̍k Chhì-giām-khu(Hok-chiu chiàm 31.26 m,Pêng-thâmchiàm 43 m,Ē-mn̂gchiam 43.78 m). Hok-kiàn koan-kong chu-goân hong-hù, ūBú-î-soaⁿ,Kó͘-lōng-sū,Chheng-goân-soaⁿ,Thài-bó͘-soaⁿténg chū-jiân kong-kéng kapthó͘-lâu,An-pêng-kiôkapSam-hong Chhit-hāngténg jîn-bûn kéng-koan.
Hok-kiàn ê bîn-cho̍k ho̍k-cha̍p,Hàn-cho̍klóng-chóng chiàm 97.84%, m̄-koh ē-tàng pun chòBân-lângkapKheh-lâng2 ê tōa kûn-thé, Bâng-lâng ē-khá koh thang pun chòBân-pak-lâng,Hok-chiu-lâng,Heng-hòa-lângkapBân-lâm-lâng. Chió-sò͘ bîn-cho̍k chú-iàu sīSiâ-cho̍k, chiàm chóng jîn-kháu ê 1%; lēng-gōa koh ū chi̍t-kóaHôe-cho̍kkapBoán-chiu-cho̍k.
"Hok-kiàn" chit-ê miâ sī tīTn̂g-tiâuchiah chhut-hiān—ê. "Bân" ê iōng-hoat siāng chá tīSan-hái-kenglāi-bīn kóng tio̍h: "Bân chāi hái tiong" (閩在海中).Soat-bûn Kái-jīsiá kóng: "Bân tong-lâm Oa̍t siâ-chéng" (閩東南越蛇種), tēng-gī "Bân" sī chông-pàichôaê chéng-cho̍k. Kó͘-chá Hok-kiàn 
mā kiò chòChhit-bân(七閩) kapPat-bân(八閩). Chhit-bân sī kó͘-chá 7 ê chéng-cho̍k. Pat-bân sīSong-tiâuêHok-kiàn-lō͘ē-kha pun chòHok-chiu,Kiàn-chiu,Choân-chiu,Chiang-chiu,Theng-chiu,Lâm-kiàm-chiu,Siō-bú-kunkapHeng-hòa-kun8 ê hêng-chèng-khu.
Hok-kiàn-séng í-pak sīChiat-kang-séng, í-lâm sīKńg-tang-séng, í-sai sīKang-sai-séng. Tang-hoāⁿ kòeTâi-oân Hái-kiapsīTâi-oân.
Hok-kiàn-séng hun-chò 9 êtē-kip-chhī:
Kong-gôan 2001-nî té, Hok-kiàn chôan-séng (Kim-mn̂g, Má-chó· bô-sǹg chāi-lāi) chóng jîn-khàu sī 3440-bān lâng. Hiān-tāi Hok-kiàn siōng tōa ê hui-Hàn-cho̍k cho̍k-kûn sī " Sia " (畲).
Hok-kiàn êKheh-lângkhah oàⁿ kàu. In tòa ê só͘-chāi khah chē tī Bân-sai soaⁿ-khu.Tâi-oânê Kheh-lâng pō͘-hūn ū chó͘-sian tùi Hok-kiàn lâi.
Hok-kiàn soaⁿ chē, kú-tn̂g í-lâi kau-thong bô lī-piān, tì-súhong-giânchin to-goân-hòa. Tī thoân-thóng siā-hōe, khiā-ke hn̄g-kīn chha 10 km ê lâng tō khó-lêng hō͘-siong thiaⁿ bô tùi-hong ê bó-gí. Gí-giân-ha̍k-ka kā Hok-kiàn ê "Bân-gí" hun-chò 2 tōa lūi:Hái-kîⁿ Bân-gí(Hok-chiu, Phô͘-chhân, Bân-lâm) kapSoaⁿ-khu Bân-gí(Lâm-pêng, Sam-bêng).
Hok-kiàn Kheh-lâng êthô͘-lâute̍k-pia̍t chhut-miâ.